**แถลงการณ์เครือข่ายองค์กรพัฒนาเอกชนเอเชียว่าด้วยสถาบันสิทธิมนุษยชนระดับชาติ (ANNI)** เรื่อง **ความจำเป็นอย่างเร่งด่วนในการเปลี่ยนแปลงโครงสร้างของคณะกรรมการสิทธิมนุษยชนแห่งชาติ (NHRCT) สืบเนื่องจากเหตุการณ์ล่าสุด**

เครือข่ายองค์กรพัฒนาเอกชนเอเชียว่าด้วยสถาบันสิทธิมนุษยชนระดับชาติ (ANNI) ขอแสดงความกังวลต่อเหตุการณ์ที่เกิดขึ้นภายในคณะกรรมการสิทธิมนุษยชนแห่งชาติ (กสม.) สัญญาณของความขัดแย้งภายในองค์กรของคณะกรรมการสิทธิมนุษยชนแห่งชาติปรากฎอย่างชัดเจนสืบเนื่องจากการยื่นหนังสือลาออกของนพ.สุรเชษฐ์ สถิตนิรามัย หนึ่งในกรรมการของคณะกรรมการสิทธิมนุษยชนแห่งชาติซึ่งอ้างเหตุผลเรื่องความไม่พอใจต่อการจัดการและระบบการทำงานภายใต้การบริหารงานของประธานกรรมการสิทธิมนุษยชนแห่งชาติ[[1]](#footnote-1) ทั้งนี้ นาย วัส ติงสมิตร ประธานกรรมการสิทธิมนุษชนแห่งชาติได้ออกคำแถลงต่อการลาออกของ นพ.สุรเชษฐ์ ว่า จะไม่มีการสรรหาบุคคลในตำแหน่งกรรมการที่ว่างลงจนกว่ากฎหมายประกอบรัฐธรรมนูญจะมีผลบังคับใช้ หรือจนกว่าจะมีคำสั่งเป็นอย่างอื่น[[2]](#footnote-2)

พวกเราขอแสดงความกังวลต่อเหตุการณ์ที่เกิดขึ้น โดยเหตุการณ์นี้ถือเป็นการยืนยันอีกครั้งถึงกระบวนการสรรหาและแต่งตั้งของกสม.ที่ยังมีมาตรฐานไม่ดีพอ และส่งผลเป็นการจำกัดประสิทธิภาพในกระบวนการทำงานของคณะกรรมการสิทธิมนุษยชนแห่งชาติ อันเป็นผลสืบเนื่องจากความล่าช้าของกระบวนแต่งตั้งกรรมการใหม่

เครือข่ายองค์กรพัฒนาเอกชนเอเชียว่าด้วยสถาบันสิทธิมนุษยชนระดับชาติ (ANNI) ได้เคยประเมินถึงกระบวนการสรรหาคณะกรรมการของกสม. ที่ยังขาดการมีส่วนร่วม ความโปร่งใส และไม่ได้อยู่บนพื้นฐานของการคัดเลือกบุคคลจากคุณสมบัติ โดยกระบวนการสรรหาดังกล่าวย่อมส่งผลต่อความน่าเชือถือและความไว้เนื้อเชื่อใจของประชาชนต่อตัวคณะกรรมการสิทธิมนุษยชนแห่งชาติ[[3]](#footnote-3) ซึ่งปรากฎเห็นได้ชัดจากกรณีผู้ได้รับการเสนอชื่อให้เป็นคณะกรรมการในปีพ.ศ. 2558 นั้น มีผู้ได้รับเลือกคือ อังคณา นีละไพจิตร เพียงคนเดียวเท่านั้นที่มีความเชี่ยวชาญหรือเคยมีประสบการณ์ตรงต่อสายงานทางด้านสิทธิมนุษยชน

เครือข่ายองค์กรพัฒนาเอกชนเอเชียว่าด้วยสถาบันสิทธิมนุษยชนระดับชาติ (ANNI) ขอเรียกร้องต่อประธานกรรมการสิทธิมนุษยชนแห่งชาติที่จะดำเนินการเพิ่มประสิทธิภาพในการปฏิบัติงานของคณะกรรมการสิทธิมนุษยชนแห่งชาติ ในฐานะองค์กรซึ่งสมควรจะมีความน่าเชื่อถือและเป็นอิสระเพื่อทำหน้าที่ส่งเสริมและปกป้องสิทธิมนุษยชนในประเทศไทย โดยแทนที่จะให้ความสำคัญต่อเสียงข้างมากหรือเสียงข้างน้อยในการลงมติของคณะกรรมการฯ[[4]](#footnote-4) ตรงกันข้าม นี่ถือเป็นช่วงเวลาอันเหมาะสมที่ประธานกรรมการสิทธิมนุษยชนแห่งชาติจะต้องหยิบยกประเด็นในเรื่องความหลากหลายภายในคณะกรรมการสิทธิมนุษยชนแห่งชาติขึ้นมาแก้ไข ซึ่งโดยพื้นฐานแล้วถือเป็นเรื่องที่เชื่อมโดยตรงไปยังความจำเป็นที่องค์กรจะต้องมีความเป็นอิสระ ความน่าเชื่อถือ ความมีประสิทธิภาพ และเข้าถึงประชาชนได้อย่างทั่วถึง

ทั้งนี้ เครือข่ายองค์กรพัฒนาเอกชนเอเชียว่าด้วยสถาบันสิทธิมนุษยชนระดับชาติ (ANNI) มีความเห็นว่า ผ่านการเข้าไปมีส่วนร่วมของคณะกรรมการสิทธิมนุษยชนแห่งชาติต่อภาคประชาสังคมและผู้มีส่วนเกี่ยวข้องทั้งหมดในทางระหว่างประเทศต่อประเด็นการปกป้องสิทธิมนุษยชนอย่างเพียงพอ ถึงจะทำให้คณะกรรมการสิทธิมนุษยชนได้รับความชอบธรรมที่มากขึ้นจากประชาชน และทำให้คณะกรรมการสิทธิมนุษยชนมีความเข้าใจที่ดีขึ้นต่อประเด็นสิทธิมนุษยชน[[5]](#footnote-5) คณะอนุกรรมการประเมินสถานะ (Sub-Committee on Accreditation: SCA) ของ Global Alliance of National Human Rights Institutions หรือ GANHRI ก็ได้ให้ข้อสังเกตว่ากระบวนการมีส่วนร่วมกับองค์กรระหว่างประเทศถือเป็นมิติที่สำคัญต่อการทำงานของสถาบันสิทธิมนุษยชนแห่งชาติ (National Human Rights Institutions: NHRIs) ผ่านการเพิ่มความเป็นอิสระและความมีประสิทธิภาพของสถาบันสิทธิมนุษยชนแห่งชาติ[[6]](#footnote-6)

ในช่วงเวลาอันวิกฤตของการปกป้องสิทธิมนุษยชนในประเทศไทย เครือข่ายองค์กรพัฒนาเอกชนเอเชียว่าด้วยสถาบันสิทธิมนุษยชนระดับชาติ (ANNI) ขอเรียกร้องต่อคณะกรรมการสิทธิมนุษยชนแห่งชาติในการยกระดับการทำงานที่จะเพิ่มในแง่ของความเป็นอิสระและความมีประสิทธิภาพขององค์กร ทั้งนี้ การเปลี่ยนแปลงโครงสร้างต่างๆภายในองค์กรของคณะกรรมการสิทธิมนุษยชนแห่งชาติถือเป็นเรื่องจำเป็นอย่างไม่มีเงื่อนไขที่จะทำให้โครงสร้างขององค์กรสอดคล้องกับหลักการปารีสตามคณะกรรมการว่าด้วยการบังคับการ (Paris Principles-compliant Commission) ทั้งนี้ ประเด็นสำคัญต่างๆภายในคณะกรรมการสิทธิมนุษยชนแห่งชาติไม่ว่าจะเป็นการจัดการที่ดีกว่าเดิมในเรื่องกระบวนการสรรหาและแต่งตั้งของคณะกรรมการ, ความคุ้มกันอย่างแท้จริงต่อการทำหน้าที่, ประสิทธิภาพในการรับมือประเด็นสิทธิมนุษยชนภายในเวลาที่เหมาะสม, ความเป็นอิสระและเป็นกลางขององค์กร ฯลฯ ต้องได้รับการแก้ไขผ่านพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติซึ่งกำลังอยู่ในระหว่างกระบวนการร่าง

ความขัดแย้งปัจจุบันที่เกิดขึ้นภายในคณะกรรมการ ประกอบกับรายงานที่กล่าวถึงความขาดภาวะผู้นำของประธานกรรมการสิทธิมนุษยชนแห่งชาติ สิ่งเหล่านี้จะทำให้การบรรลุวัตถุประสงค์ของคณะกรรมการสิทธิมนุษยชนแห่งชาติในการเป็นองค์กรอิสระที่ส่งเสริมและปกป้องสิทธิมนุษยชนในประเทศไทยเป็นเรื่องที่ยากขึ้น ดังนี้ เครือข่ายองค์กรพัฒนาเอกชนเอเชียว่าด้วยสถาบันสิทธิมนุษยชนระดับชาติ (ANNI) ขอตอกย้ำถึงความกังวลที่มีมานานต่อร่างพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติใหม่ซึ่งจะต้องมีเนื้อหาที่สอดคล้องตามหลักการปารีส (Paris Principles)[[7]](#footnote-7) และ รัฐบาลไทยต้องรับผิดชอบในการทำให้คณะกรรมการสิทธิมนุษยชนแห่งชาติดำเนินการอย่างสอดคล้องกับหลักการปารีส

1. The Nation, [Surachet quits to highlight problems within NHRC](http://www.nationmultimedia.com/news/national/30311539) [↑](#footnote-ref-1)
2. กสม., [คำแถลงของประธานกรรมการสิทธิมนุษยชนแห่งชาติ เรื่องการลาออกของกรรมการสิทธิมนุษยชนแห่งชาติ](http://www.nhrc.or.th/NHRCT-Work/Statements-Press-Releases-Open-Letters/Press-Releases/การลาออกของกรรมการสิทธิมนุษยชนแห่งชาติ.aspx) [↑](#footnote-ref-2)
3. FORUM-ASIA, [ANNI – Thailand: Flawed Selection Process Leads to Controversial Human Rights Commission.](https://www.forum-asia.org/?p=19267) [↑](#footnote-ref-3)
4. กสม., คำถาม-คำตอบข้อที่ 5, [คำแถลงของประธานกรรมการสิทธิมนุษยชนแห่งชาติ เรื่องการลาออกของกรรมการสิทธิมนุษยชนแห่งชาติ](http://www.nhrc.or.th/NHRCT-Work/Statements-Press-Releases-Open-Letters/Press-Releases/การลาออกของกรรมการสิทธิมนุษยชนแห่งชาติ.aspx), [↑](#footnote-ref-4)
5. GANHRI, [General Observations of the Sub-Committee on Accreditation.](http://nhri.ohchr.org/EN/AboutUs/ICCAccreditation/General%20Observations%201/GeneralObservations_adopted%2006.03.2017_EN.pdf) [↑](#footnote-ref-5)
6. GANHRI, [General Observations of the Sub-Committee on Accreditation.](http://nhri.ohchr.org/EN/AboutUs/ICCAccreditation/General%20Observations%201/GeneralObservations_adopted%2006.03.2017_EN.pdf) [↑](#footnote-ref-6)
7. [หลักการปารีสว่าด้วยสถานะของสถาบันแห่งชาติ – The Paris Principles relating to the Status of National Institutions](http://www.ohchr.org/EN/ProfessionalInterest/Pages/StatusOfNationalInstitutions.aspx) [↑](#footnote-ref-7)